En una societat patriarcal es pot donar una educació diferenciada entre fills i filles en transmetre estereotips i reproduir conductes sexistes.
Això pot condicionar el desenvolupament personal, acadèmic i laboral de les noies.
En aquest sentit, és fonamental incorporar una visió de gènere a la família per poder oferir als fills i filles les mateixes oportunitats i en igualtat de condicions.
L'objectiu és evitar la reproducció d'estereotips de gènere dins el context familiar, corregir les discriminacions, valorar les diferències enriquidores dels dos sexes i acompanyar els fills en la construcció d'una identitat més lliure.
Els models de feminitat i masculinitat que socialment reben els nois i les noies sovint limiten la seva identitat personal i la seva llibertat.
Aquests models afavoreixen posicions de privilegi dels nois i de submissió de les noies, facilitant relacions discriminatòries i abusives que afecten el seu desenvolupament i benestar.
Les famílies tenen un paper molt important en l'educació dels fills i filles segons uns models alternatius de masculinitat i feminitat més justos i saludables; en el cas dels nois, trencant els estereotips de domini i ús de poder.
I, respecte a les noies, afavorint el seu empoderament, la valoració de la feminitat i la promoció de la sororitat entre dones.
Dins l'àmbit familiar, és fonamental identificar i qüestionar els models de masculinitat i feminitat transmesos així com acompanyar els fills i filles en el desenvolupament d'una identitat lliure d'estereotips i exempta dels rols de gènere masclistes derivats del patriarcat.
L'afectivitat i la sexualitat estan presents a la vida des que naixem ja que formen part del nostre cos i defineixen la manera de transmetre els sentiments entre persones.
Per tant, és important viure aquest aspecte de la vida amb naturalitat des de nadons.
D'altra banda, també és fonamental conèixer les sensacions del propi cos, agradables i desagradables, i saber-les comunicar.
D'aquesta manera, treballem el plaer, el rebuig, el consentiment, aprenem a posar uns límits i a respectar-los.
L'adolescència és una etapa vital de transició a la fase adulta en què es produeixen molts canvis físics i emocionals.
És una etapa intensa en què nois i noies construeixen la seva identitat i estableixen relacions, i també és un moment delicat en què conviuen les experiències de separació i autonomia del nucli familiar amb la necessitat de vinculació afectiva i de cerca de suport en uns referents.
La família també té un paper fonamental en la manera com els fills i filles afronten aquest període d'autoafirmació de la pròpia identitat i d'esclat de la sexualitat, en què inicien les primeres relacions afectives i/o sexuals.
És molt important que nois i noies comptin amb referents accessibles, informats i disposats a recolzar-los en el desenvolupament d'una identitat lliure i conscient, que els ajudin a integrar valors que els facilitin unes relacions afectivosexuals saludables i igualitàries, basades en l'autoestima i el respecte mutu.
Un acompanyament positiu per part de la família ajudarà a prevenir que les filles i els fills visquin relacions afectives i sexuals abusives (com a agressors o com víctimes) alhora que promourà experiències plaents i enriquidores que els ajudaran a créixer.
Els estereotips de gènere i els patrons que afavoreixen la violència masclista estan presents a tots els àmbits de la societat i arriben a totes les persones.
És un agent educatiu clau en la transmissió de valors als fills i filles, en la identificació i deconstrucció dels estereotips que promouen rols de domini dels nens o nois i submissió de les nenes o noies, i de suport perquè construeixin relacions igualitàries en un marc que garanteixi els drets de les dones a desenvolupar-se plenament i en
• Sensibilitzar les famílies sobre el fenomen de la violència masclista i la seva magnitud i efectes en els infants i joves.
• Fer adonar les famílies dels estereotips de gènere presents en el dia a dia.
• Conèixer els mites al voltant del concepte d'amor romàntic.
La violència masclista és aquella que s'exerceix contra les dones, es deriva d'un sistema de relacions de poder dels homes envers aquestes, i es manifesta amb situacions de discriminació i desigualtat diverses.
Els seus efectes són greus i afecten la salut i el benestar de les dones en tots els àmbits de la seva vida.
Els nois i noies es troben en una etapa important en què inicien les primeres relacions afectives i sexuals.
Els missatges masclistes que reben poden facilitar relacions de poder i abús dels nois envers les noies.
• Sensibilitzar les famílies sobre el fenomen de la violència masclista i la seva magnitud i efectes en el jovent.
• Transmetre el caràcter estructural de les desigualtats home-dona que fonamenten les violències masclistes i la discriminació de les dones.
• Impulsar els pares i mares com a agents amb responsabilitat i potencial per operar un canvi cap a una societat lliure de violència.
• Ajudar les famílies a identificar els senyals de violència perquè puguin orientar els fills i filles (com a possibles agressors o víctimes).
• Aportar eines per educar els fills i filles en valors, defensar la resolució no violenta dels conflictes i la igualtat.
• Oferir recursos de prevenció i resposta davant un cas de violència masclista en un fill o filla.